钦定古今图书集成/明伦汇编/官常典/第771卷 > 册府元龟 > 《旌表》
## 钦定古今图书集成/明伦汇编/官常典/第771卷 > 册府元龟 > 《旌表》

夫追甄往烈申奖至行兴廉而举孝尚贤而崇德乃
为政之所先也。况乎居岳收之任为万夫之长风化
攸系品庶式瞻自非敦勗名义旌别淑慝，亦何以臻
耻格之渐成怀音之美哉！由汉暨唐循良间作乃有
移书以褒直节置馈以礼先民至。若贞操迈伦懿范
绝俗或著之铭刻或加以辟署或表厥乡里扬其淑
声，或列之图像，形于善颂；或枉顾于衡荜，或荐推于
廪赐。既优异于群萃，复升闻于王庭。故能激厉颓弛，
耸动伦伍，致民德之归厚，成政绩之尤异焉。